1980-ականներից Տաթևիկ Հովհաննիսյանն ապրում ու ստեղծագործում է ԱՄՆ-ում: Ջազային երաժիշտներն ավելի լավ կհասկանան, թե որքան դժվար է ճանապարհ անցնել մի երկրում, որը ջազի հայրենիքն է և որը այդ աշխարհում հսկայական ներուժ ունի նաև այսօր: Եվ ահա այստեղ, երաժշտության աշխարհում հայտնի հսկաների կողքին, Տաթևիկ Հովհաննիսյանը կարողացավ իր աստղային տեղը զբաղեցնել: Համերգներ, շրջագայություններ, համագործակցություններ անվանի երաժիշտների հետ, ձայնասկավառակներ հայտնի ընկերությունների առաջարկով և այլն: 1997թ. թողարկվեց նրա առաջին ալբոմը Միացյալ Նահանգներում՝ «Ballads from the Black Sea»-ն (Mapleshade production): Ընկերության տնօրենը՝ Պիեռ Սփրեյը նրան ճանաչում էր դեռ 1990թվականից, որից հետո սկսվել էր նրանց համագործակցությունը: Երգչուհին նշում է, որ այդ հանդիպումը դարձավ նրա՝ Միացյալ Նահանգներում ստեղծագործական կարիերայի նշանավոր սկիզբը http://www.datevik.com/bio/ :